CELEX: 32010D0608(01)
Language: mt
Date: 2009-12-17 00:00:00
Title: Deċiżjoni Nru A3 tas- 17 ta' Diċembru 2009 dwar l-akkumulazzjoni ta' perjodi ta' stazzjonar mhux interrotti mwettqa skont tar-Regolament tal-Kunsill (KEE) Nru 1408/71 u tar-Regolament (KE) Nru 883/2004 tal-Parlament Ewropew u tal-Kunsill  (Test b’relevanza għaż-ŻEE )u għall-Ftehim KE/Żvizzera

8.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 149/3
            
         DEĊIŻJONI Nru A3
   tas-17 ta' Diċembru 2009
   dwar l-akkumulazzjoni ta' perjodi ta' stazzjonar mhux interrotti mwettqa skont tar-Regolament tal-Kunsill (KEE) Nru 1408/71 u tar-Regolament (KE) Nru 883/2004 tal-Parlament Ewropew u tal-Kunsill
   (Test b’rilevanza għaż-ŻEE u għall-Ftehim KE/Żvizzera)
   2010/C 149/04
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72 (a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi tas-sigurtà soċjali (1), li skontu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet ta’ interpretazzjoni li jirriżultaw mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill (2),
   Wara li kkunsidrat l-Artikolu 12 tar-Regolament (KE) Nru 883/2004,
   Wara li kkunsidrat l-Artikoli 5 u 14 sa 21 tar-Regolament (KE) Nru 987/2009,
   Billi:
   
               (1)
            
            
               Għall-iskopijiet ta' din id-Deċiżjoni “stazzjonar” tfisser kwalunkwe perjodu mwettaq minn persuni impjegati jew li jaħdmu għal rashom, li matulu persuna ssegwi l-attività tagħha fi Stat Membru ieħor li mhuwiex l-Istat Membru kompetenti skont id-dispożizzjonijiet tal-Artikolu 14(1), 14a(1), 14b(1) jew 14b(2) tar-Regolament (KEE) Nru 1408/71 tal-Kunsill (3) u l-Artikolu 12(1) jew 12(2) tar-Regolament (KE) Nru 883/2004.
            
         
               (2)
            
            
               Id-dispożizzjonijiet tal-Artikolu 12 tar-Regolament (KE) Nru 883/2004, li jipprevedu eċċezzjoni għar-regola ġenerali stabbilita fl-Artikolu 11(3)a tar-Regolament imsemmi, jimmiraw b’mod partikolari biex jiffaċilitaw il-libertà biex jingħataw servizzi għall-benefiċċju ta’ dawk li jħaddmu li jistazzjonaw il-ħaddiema fi Stati Membri oħra għajr dak fejn huma stabbiliti, kif ukoll il-libertà tal-ħaddiema biex jiċċaqilqu lejn Stati Membri oħrajn. Dawn id-dispożizzjonijiet jimmiraw ukoll biex jegħlbu l-ostakoli li probabbli jxekklu l-libertà ta' moviment tal-ħaddiema u li jħeġġu l-interpenetrazzjoni ekonomika filwaqt li jevitaw kumplikazzjonijiet amministrattivi, speċjalment għall-ħaddiema u għall-impriżi.
            
         
               (3)
            
            
               Il-kundizzjonijiet deċiżivi għall-applikazzjoni tal-Artikolu 12(1) tar-Regolament imsemmi huma l-eżistenza ta' relazzjoni diretta bejn min iħaddem u l-ħaddiem li jqabbad u l-eżistenza ta' rabtiet bejn min iħaddem u l-Istat Membru fejn huwa stabbilit. Il-kundizzjoni deċiżiva għall-applikazzjoni tal-Artikolu 12(2) tar-Regolament imsemmi hija t-twettiq tas-soltu ta' attività simili sostanzjali fl-Istat Membru fejn il-persuna hija stabbilita.
            
         
               (4)
            
            
               Skont ir-Regolament (KEE) Nru 1408/71, it-tul ta' żmien antiċipat tal-istazzjonar ma jistax jaqbeż 12-il xahar, b'estensjoni sa 12-il xahar ulterjuri minħabba ċirkostanzi imprevisti. Skont ir-Regolament (KE) Nru 883/2004, it-tul ta' żmien antiċipat tal-istazzjonar b'kollox ma jistax jaqbeż l-24 xahar.
            
         
               (5)
            
            
               Kwalunkwe estensjoni tal-perjodu ta' stazzjonar mhux interrot li tiskorri t-tul ta' żmien massimu previst fir-Regolamenti tirrikjedi ftehim skont l-Artikolu 17 tar-Regolament (KEE) Nru 1408/71 jew l-Artikolu 16 tar-Regolament (KE) Nru 883/2004.
            
         
               (6)
            
            
               Ir-Regolament (KE) Nru 883/2004 ma fih l-ebda dispożizzjoni tranżitorja espliċita dwar l-akkumulazzjoni tal-perjodi tal-istazzjonar imwettqa skont ir-Regolamenti (KEE) Nru 1408/71 u (KE) Nru 883/2004. L-iskop tal-leġiżlatur kien li jestendi l-perjodu massimu antiċipat possibbli ta' stazzjonar minn 12-il xahar għal sa 24 xahar. Il-proċeduri u l-kundizzjonijiet l-oħra għal stazzjonar ma nbidlux b'mod konsiderevoli.
            
         
               (7)
            
            
               Fid-dawl tal-kontinwità legali bejn ir-Regolamenti l-antiki u dawk ġodda u biex tiġi żgurata l-applikazzjoni uniformi tar-regoli tal-istazzjonar tul il-perjodu ta' tranżizzjoni bejn ir-Regolamenti (KE) Nru 1408/71 u (KE) Nru 883/2004,
               Filwaqt li taġixxi skont il-kundizzjonijiet stabbiliti fl-Artikolu 71 (2) tar-Regolament (KE) Nru 883/2004,
            
         IDDEĊIDIET KIF ĠEJ:
   
               1.
            
            
               Il-perjodi kollha ta' stazzjonar imwettqa skont ir-Regolament (KE) Nru 1408/71 għandhom jittieħdu inkunsiderazzjoni għall-kalkolu tal-perjodu ta' stazzjonar mhux interrott li jaqa' taħt l-applikazzjoni tar-Regolament (KE) Nru 883/2004, biex il-perjodu totali ta' stazzjonar mhux interrott imwettaq skont l-applikazzjoni taż-żewġ Regolamenti ma jistax jaqbeż l-24 xahar.
            
         
               2.
            
            
               Din id-Deċiżjoni għandha tiġi ppubblikata f'll-Ġurnal Uffiċjali tal-Unjoni Ewropea. Għandha tapplika mid-data tad-dħul fis-seħħ tar-Regolament (KE) Nru 987/2009.
            
         
      
         
            Il-President tal-Kummissjoni Amministrattiva
         
         Lena MALMBERG
      
   
   
      (1)  ĠU L 166, 30.4.2004, p. 1.
   
      (2)  ĠU L 284, 30.10.2009, p. 1.
   
      (3)  ĠU L 149, 5.7.1971, p. 2.